אבא, אפשר כסף לפיצה?
כחלק מתהליך השתקמותה של בריטני ספירס, היא החליטה לתת למישהו אחר לנהל את המותג ושמו בריטני, וקוראים לו אבא. בית המשפט העליון בלוס אנג'לס העניק לג'יימי ספירס אפוטרופסות רשמית וקבועה על ענייניה האישיים והפיננסיים כאחד. עורך דין מטעמה של ספירס אמר שאין לבריטני שום התנגדות להסכם.
המהלך התבצע אחרי דיונים רבים בדלתיים סגורות ולאחר הסתכלות רפואית שעברה בריט שחוגגת בחודש הבא יומולדת 27 ואלבום חדש ומדובר. ג'יימי ספירס תפס שליטה על ענייניה ועסקיה של בסוף בפברואר האחרון אחרי סדרה של התחרפנויות פומביות ואשפוזים של בריטני. הוא סייע לה לחזור לתלם ולצאת לדרך חדשה וכנראה שהסידור הזה עובד. הסינגל של בריט מככב בראש המצעדים בעולם, האלבום מקבל באזז חיובי ובריטני וקווין יישרו את ההדורים ומנהלים הורות בריאה לג'יידן ושון.
עכשיו הגיע הזמן שפאפא ספירס יכניס קצת סדר לחייה של ג'יימי לין, הבייבי שלו, שעושה גם היא פאדיחות למשפחה.